CELEX: 62018CN0784
Language: lt
Date: 2018-12-12 00:00:00
Title: Byla C-784/18 P: 2018 m. gruodžio 12 d. Mellifera eV, Vereinigung für wesensgemäße Bienenhaltung pateiktas apeliacinis skundas dėl 2018 m. rugsėjo 27 d. Bendrojo Teismo (penktoji kolegija) priimto sprendimo byloje T-12/17 Melifera e. V. / Europos Komisija

11.2.2019   
            
            
               LT
            
            
               Europos Sąjungos oficialusis leidinys
            
            
               C 54/15
            
         
      2018 m. gruodžio 12 d.Mellifera eV, Vereinigung für wesensgemäße Bienenhaltung pateiktas apeliacinis skundas dėl 2018 m. rugsėjo 27 d. Bendrojo Teismo (penktoji kolegija) priimto sprendimo byloje T-12/17 Melifera e. V. / Europos Komisija
      
      (Byla C-784/18 P)
      (2019/C 54/20)
      Proceso kalba: vokiečių
      
         Šalys
      
      
         Apeliantė: Mellifera eV, Vereinigung für wesensgemäße Bienenhaltung, atstovaujama advokato A. Willand
      
         Kita proceso šalis: Europos Komisija
      
         Apeliantės reikalavimai
      
      
                  1.
               
               
                  Panaikinti 2018 m. rugsėjo 27 d. Bendrojo Teismo sprendimą Melifera e. V. / Europos Komisija, T-12/17, tiek, kiek Bendrasis Teismas šiuo sprendimu atmetė pirmąjį ieškovės prašymą (žr. skundžiamo sprendimo 18 punkto pirmą įtrauką) panaikinti 2016 m. lapkričio 8 d. atsakovės sprendimą Ares(2016)6306335 ir priteisė iš ieškovės bylinėjimosi išlaidas.
               
            
                  2.
               
               
                  Panaikinti 1 punkte nurodytą atsakovės sprendimą.
               
            
                  3.
               
               
                  Priteisti iš atsakovės bylinėjimosi išlaidas.
               
            
         Apeliacinio skundo pagrindai ir pagrindiniai argumentai
      
      Apeliantė iš esmės nurodo du apeliacinio skundo pagrindus.
      
         Pirmasis apeliacinio skundo pagrindas: Reglamento (EB) Nr. 1367/2006 (1) 10 straipsnio 1 dalies, siejamos su 2 straipsnio 1 dalies g punktu, taip pat su Orhuso konvencija, pažeidimas
      Priešingai nei mano Bendrasis Teismas, glifosato veikliosios medžiagos patvirtinimo galiojimo pratęsimas yra administracinis aktas, kuris gali būti peržiūrimas taikant procedūrą pagal Reglamento (EB) Nr. 1367/2006 10 straipsnio 1 dalį. Ypač atsižvelgiant į Reglamento (EB) Nr. 1367/2006 2 straipsnio 1 dalies g punkto formuluotę ir tikslą, individualaus taikymo kriterijai siejami su materialine taikymo sritimi, o ne su asmenų, kuriems taikoma priemonė, skaičiumi arba nustatomumu.
      
         Antrasis apeliacinio skundo pagrindas: antrinės teisės aiškinimo atsižvelgiant į tarptautinės teisės aktus principo pažeidimas
      Bendrasis Teismas pažeidė kuo labiau su tarptautine teise suderinamo aiškinimo principą, nes Reglamento Nr. 1367/2006 10 straipsnį, siejamą su jo 2 straipsnio 1 dalies g punktu, aiškino ne pagal Orhuso konvenciją, nors ji visiškai suderinama su reikšmingų Sąjungos teisės nuostatų, įtvirtintų Reglamente (EB) Nr. 1367/2006, formuluote ir tikslu.
      
         (1)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, 2006, p. 13).